Čengić Vila

Čengić Vila je naselje u sarajevskoj općini Novo Sarajevo.

Administrativno je podijeljeno na dvije mjesne zajednice, Čengić Vila 1 i Čengić Vila 2.

Mjesna zajednica Čengić Vila 1 se nalazi na desnoj obali rijeke Miljacke dok se na lijevoj obali rijeke nalazi mjesna zajednica Čengić Vila 2. Većina građana Sarajeva cijeli taj prostor kraće zovu Čengić Vila. Prema procjenama iz 2009. godine, sarajevsko naselje Čengić Vila ima oko 13.000 stanovnika. 

Naselje je dobilo ime po osmanskom vojnom zapovjedniku Derviš-paši Dedagi Čengiću, sinu Smail-age Čengića, koji je u Sarajevu izgradio vilu, pa su tokom turske vlasti Sarajlije to područje kolokvijalno zvali Dedagini konaci.

Nakon dolaska austrougarskih vlasti u Sarajevo, na području Čengić Vile 1 je izgrađen Egzercir, vojno vježbalište, koje je po okončanju Prvog svjetskog rata korišteno kao alternativni stadion.
Danas je Čengić Vila visoko urbanizirana cjelina, s brojnim kulturnim, sportskim i obrazovnim sadržajima. Na prostoru naselja locirane su dvije osnovne škole OŠ Čengić Vila i OŠ Osman Nakaš.

Kategorija:Naselja u Sarajevu